Padtoets: Dís nou ŉ ware klein sportnutsvoertuigDie Renault Duster (Foto: Renault) Ek het op die oomblik ŉ appeltjie te skil met motorvervaardigers. Baie van hulle vat ŉ klein luikrug, sit hom op groot vering en probeer dan die voertuig verkoop as ŉ kruismodel of sportnutsvoertuig. In die Renault Duster se geval is dit ŉ ware klein sportnutsvoertuig – vierwielaandrywing en al. Die Duster kom eintlik van Roemenië af. Dit is aanvanklik ŉ Dacia Duster – en Dacia behoort aan Renault. Renault bemark van Dacia se produkte in prys sensitiewe markte as Renaults. Die Kwid, Sandero en Duster is almal Dacia-produkte. Al drie modelle doen verskriklik goed in die Suid-Afrikaanse mark vir een spesifieke rede … dit bied puik waarde vir geld. In Suid-Afrika betaal ons regtig duur vir ons voertuie teenoor ander lande, weens invoerbelasting ensovoorts. Die Renault Duster (Foto: Renault) Die nuwe Duster is vir my ŉ netjiese voertuig. Geensins ŉ lelike eendjie nie. ŉ Tawwe aangesig groet jou voor jy inklim. Die binneruim is lekker groot vir dié klas voertuig, en heel eenvoudig uitgelê. Die opgekikkerde weergawe het ŉ baie mooi stuurwiel teenoor die vorige model. Al die benodighede is daar: van navigasie, Bluetooth, elektriese vensters en spieëls, multifunksionele stuurwiel met kontroles vir spoedbeheer tot die klankstelsel. Een ding wat op ons toetsmotor teleurstel is die leersitplekke wat ŉ opsionele ekstra is. Die lap sitplekke bied baie beter steun as die leer weergawe en ek glo die lap sal meer duursaam wees. Die Duster voer nog ŉ truuk is sy mou. Dit is Renault se gewilde 1,5 viersilinder-turbodieselenjin. Dié enjin is verreweg die fabrikaat se gewildste enjin reg oor die wêreld. Die enjin bied 80 kW en 240 Nm wringkrag. Die 0 – 100 km/h syfer van 12 sekondes is nie indrukwekkend nie, maar die brandstofverbruiksyfer van ŉ skraal 4.8 ℓ/100 km is bitter goed. Die 6-spoed ratkas is gerat vir veldry, en in die dorp kan die bitter kort eerste rat frustrerend raak. Ek het naderhand net in tweede weggetrek. Die Renault Duster (Foto: Renault) Nog ŉ troefkaart van die Duster is sy ritgehalte. Omdat hy geveer is vir grondvryhoogte en veldry is sy vering lekker sag. Nie só sag dat die bakrol belaglik raak nie, maar sag genoeg om slegte paaie met uiterse gemak aan te durf. Padhouvermoë is heel goed vir wat dié voertuig sal moet doen. Die vierwielaandrywingstelsel kom ook uit die Renault/Nissan-alliansie. Dié stelsel vind sy wortels in die Nissan Xtrail – en daarvan het daar miljoene oor die jare al verkoop. So, indien mens ŉ redelik ruim sportnuts soek, wat nie meer bek as binnegoed is nie – wat eintlik regtig modder en sand kan aandurf is die Duster beslis ŉ opsie. Sy tweenaaste mededingers sal die Fiat Panda en Suzuki Jimny wees. Albei daai voertuie is regtig piepklein. Indien ŉ mens vir die Duster ŉ mededinger soek, gaan mens moet kyk na medium grootte sportnutsvoertuie soos die Xtrail, Rav, Tiguan en so aan – en hulle vierwielaangedrewe modelle is almal R200 000 duurder as die Duster. Puik waarde vir ŉ oulik buksie. Die reeks lyk só: Die reeks word gedek deur ŉ 5 jaar/ 150 000km waarborg en 3 jaar/ 45 000km diensplan. Die kompetisie lyk só: 4 jaar/ 60 000km diensplan 3 jaar/ 100 000km diensplan 4 jaar/ 60 000km diensplan Die Renault Duster (Foto: Renault) Die Renault Duster (Foto: Renault) Die Renault Duster (Foto: Renault)